Rozhodnutie rady
z 15. októbra 1968
o uplatňovaní článkov 48 a 49 zmluvy na francúzske zámorské departementy
(68/359/EHS)
RADA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva, a najmä na jej článok 227 ods. 2,
so zreteľom na návrh Komisie,
keďže podľa článku 227 ods. 2 druhého pododseku má Rada určiť podmienky, za ktorých sa na francúzske zámorské departementy majú uplatňovať tie ustanovenia zmluvy, ktoré nie sú vymenované v prvom pododseku odseku 2 uvedeného článku, a najmä články 48 a 49 zmluvy;
keďže voľný pohyb pracovníkov môže podporiť hospodársky a sociálny rozvoj týchto departementov,
ROZHODLA TAKTO:
Článok 1
Články 48 a 49 Zmluvy o založení Európskeho hospodárskeho spoločenstva a opatrenia prijaté na jeho základe sa uplatňujú na francúzske zámorské departementy.
Článok 2
Toto rozhodnutie sa uverejní v Úradnom vestníku Európskych spoločenstiev v časti "Právne predpisy I". Nadobúda účinnosť dvadsiaty deň po jeho uverejnení.
V Luxemburgu 15. októbra 1968